Mareks Jurevičus

Mareks Jurevičus (dzimis  Liepājā) ir bijušais latviešu basketbolists, spēlēja uzbrūkošā aizsarga un vieglā uzbrucēja pozīcijās. Bijis Latvijas basketbola izlases dalībnieks. 2009. gadā kļuvis par Latvijas čempionu BK Ventspils sastāvā.

Pēc spēlētāja karjeras beigām treneris — trenē bērnus Liepājas sporta skolā.

M. Jurevičus mamma Valda Jurevičus ir bijusi basketboliste un trenere, strādājusi ar meiteņu grupām un iesaistījusi basketbolā dēlu. Pirmais treneris — Paulis Rolis. Basketbolu LJBL un Nacionālās basketbola līgas (LBL2) līmenī spēlējis arī M. Jurevičus brāļa dēls Alekss Jurevičus.

 Karjera 
Pieaugšo basketbola karjeru sācis dzimtās Liepājas Latvijas Basketbola līgas (LBL) klubā Liepājas "Lauvas" jau 16 gadu vecumā un turpinājis BK Ventspils. 2009. gadā kopā ar BK Ventspils kļuvis par Latvijas čempionu, kā arī atzīts par LBL finālsērijas labāko spēlētāju.

Divas sezonas pavadījis Itālijas basketbola klubos Veronas "Tezenis", Ostuni "Assi" un Prima Veroli. 2013. gada vasarā panāca vienošanos ar Francijas spēcīgākās līgas — Pro A komandu Élan Chalon.Jurevičus pievienojas 2012.gada Francijas čempionei Elan Chalon. Četrās Eirokaausa spēlēs tā sastāvā latviešu basketbolists laukumā vidēji pavadīja 17,8 minūtes, gūstot 6 punktus un izcīnot 1,3 atlecošās bumbas, bet piecos Pro A mačos vidēji laukumā pavadīja 9,8 minūtes, izceļoties ar 3,4 punktiem. Kluba vadība nebija apmierināta ar pienesumu komandā un lauza kontraktu.Jurevičus atgriežas Latvijā Pēc tam basketbolists atgriezās dzimtās pilsētas klubā Liepājas "Lauvas", bet vēlāk spēlējis arī Ukrainā un Rumānijā, karjeru noslēdzot Igaunijā.

Spēlējis Latvijas U-16 un U-20 izlasēs. Pieaugušo Latvijas izlasi pārstāvēja 2011. gada Eiropas čempionāta kvalifikācijas spēlēs, kā arī finālturnīrā, kas notika Lietuvā.

 Atsauces 

 Ārējās saites 

Kategorija:1985. gadā dzimušie
Kategorija:Liepājā dzimušie
Kategorija:Latvijas basketbolisti
Kategorija:Uzbrūkošie aizsargi
Kategorija:Vieglie uzbrucēji